thecodefatherco/RoDrive huggingface dataset:
Întrebare: Este interzisă staționarea pe un drum public prevăzut cu marcaj longitudinal continuu aplicat între sensurile de circulație?
Imagine: Imaginea prezintă un drum urban cu mai multe benzi de circulație. Marcajele longitudinale cu linie discontinuă indică separarea benzilor, fiind câte două benzi pentru fiecare sens de mers. Marcajul longitudinal continuu din mijloc interzice depășirea vehiculelor pe sens opus. Este suficient spațiu pentru staționarea unui vehicul pentru a nu stânjeni traficul.
Variante de răspuns:
Nu, dacă nu obligă celelalte vehicule să treacă peste marcajul continuu
Nu există prevedere legală
Da, deoarece este interzis prin lege
Răspuns corect: Nu, dacă nu obligă celelalte vehicule să treacă peste marcajul continuu
Explicație: Se interzice staționarea voluntară a vehiculelor în toate cazurile în care oprirea voluntară este interzisă, iar oprirea voluntară este interzisă în dreptul marcajului continuu, atunci când conducătorii celorlalte vehicule care circulă în același sens sunt obligați din această cauză sa încalce marcajul continuu. Dar în situația în care prin staționare nu îi obligă pe conducătorii celorlalte vehicule care circulă în același sens să încalce marcajul continuu de separare a sensurilor de circulație,manevra de staționare este regulamentară, ca de exemplu pe un drum foarte lat sau pe un drum cu două sau mai multe benzi de circulație pe sens, unde, prin manevra de staționare, ceilalți conducători de vehicule nu sunt obligați din această cauză sa încalce marcajul continuu.
Întrebare: Indicatorul din imagine vă avertizează că urmează:
Imagine: Imaginea prezintă un drum cu semafor și un indicator triunghiular cu margini roșii cu simbolul unor succesiuni de curbe, care este însoțit de un panou adițional pe care scrie 1.5km, având în stânga și în dreapta săgeți negre, direcționate în sus, ce simbolizează începutul zonei marcate de indicator.
Variante de răspuns:
O succesiune de curbe pe o distanță de 1,5 km, prima curbă fiind la stânga
O succesiune de curbe în rampă la o distanță de 1,5 km față de indicator, prima curbă fiind la dreapta
O curbă dublă, prima la dreapta, la o distanță de 1,5 km față de indicator
Răspuns corect: O succesiune de curbe pe o distanță de 1,5 km, prima curbă fiind la stânga
Explicație: Indicatorul din imagine se numește „Curbă dublă sau o succesiune de mai mult de două curbe, prima la stânga” și vă avertizează ca urmează o curbă dublă sau o succesiune de curbe dintre care prima fiind către stânga. Iar panoul adițional se numește „Lungimea sectorului periculos la care se referă indicatorul” și are rolul de a preciza lungimea sectorului de drum periculos la care se referă indicatorul împreună cu care este montat pe drumurile publice. Prin urmare, indicatorul din imagine vă avertizează că urmează o succesiune de curbe pe o distanţă de 1,5 km, prima curbă fiind la stânga.
Întrebare: Semnalul verde al semaforului vă permite:
Imagine: Imaginea prezintă o intersecție semaforizată, cu semafor verde pentru direcția înainte. Indicatorul adițional arată că drumul are prioritate.
Variante de răspuns:
Să circulați pe direcția înainte sau la stânga
Să circulați în orice direcție
Să circulați pe direcția înainte sau la dreapta
Răspuns corect: Să circulați pe direcția înainte sau la dreapta
Explicație: Atunci când urmează să pătrundeți într-o intersecție la culoarea verde a semaforului trebuie să respectați și semnificația indicatoarelor instalate la intrarea în intersecție, cu excepția indicatoarelor de reglementare de prioritate care se vor respecta doar atunci când semafoarele nu funcționează sau atunci când semafoarele au în funcțiune semnalul cu lumină de culoare galbenă intermitentă. În această situație întâlniți indicatorul „Înainte sau la dreapta” iar semaforul se află pe culoarea verde. În acest caz obligația de a respecta și semnificația indicatorului de obligare. Prin urmare veți circula doar pe direcțiile înainte sau la dreapta, virajul către stânga fiind interzis.
Întrebare: Este permisă folosirea luminilor de ceață noaptea, dacă cerul este senin?
Imagine: Imaginea prezintă un drum în condiții de vizibilitate redusă (seară).
Variante de răspuns:
Regulamentul nu precizează
Da
Nu
Răspuns corect: Nu
Explicație: Conducătorul de autovehicul este obligat ca pe timp de ceață densă să folosească luminile de întâlnire și luminile de ceață, indiferent dacă circulă pe timp de zi sau de noapte. Se interzice folosirea luminilor de ceață în lipsa ceții (atunci când cerul este senin), indiferent dacă se circulă pe timp de zi sau de noapte. Folosirea luminilor de ceață în alte condiții decât pe timp de ceață constituie contravenție și se sancționează cu amendă prevăzută în clasa a doua de sancțiuni și cu aplicarea a 3 puncte de penalizare.
Întrebare: Cum trebuie să procedați corect, dacă vă aflați la volanul autoturismului?
Imagine: Imaginea prezintă o intersecție nesemaforizată în care vehiculul roșu vine din stânga, virează la stânga și are indicator de prioritate, iar tramvaiul și vehiculul albastru circulă înainte. Tramvaiul vine din dreapta și are indicator de prioritare, iar autocamionul vine de jos, vrea să meargă înainte și are indicatorul octogonal STOP.
Variante de răspuns:
Permiteți trecerea camionului
Permiteți trecerea tramvaiului
Virați înaintea tramvaiului
Răspuns corect: Permiteți trecerea tramvaiului
Explicație: Intersecția din imagine este dirijată prin indicatoare de reglementare de prioritate. Dumneavoastră, aflându-vă la volanul autoturismului, circulați pe drumul cu prioritate, asemenea tramvaiului. Însă dumneavoastră trebuie să îi acordați tramvaiului prioritate de dreapta deoarece, virând către stânga, tramvaiul vă vine din partea dreaptă. Autocamionul trebuie să vă acorde prioritate de trecere deoarece întâlnește indicatorul „Oprire”. Prin urmare, trebuie să îi permiteți trecerea tramvaiului, după care puteți traversați intersecția.
Întrebare: Ce semnificație are marcajul rutier din imagine?
Imagine: Imaginea prezintă marcajele rutiere specifice unei intersecții. Pe drumul perpendicular cu drumul principal, se află un marcaj transversal pe bandă, cu o linie perpendiculară cu banda și scrisul 'STOP' înainte de linie.
Variante de răspuns:
Bandă de circulație destinată opririi voluntare
Spațiu pentru oprirea în caz de urgență
Marcaj transversal de oprire
Răspuns corect: Marcaj transversal de oprire
Explicație: Marcajul rutier din imagine este un marcaj transversal pentru oprire, acesta indică linia înaintea căreia vehiculul trebuie oprit la întâlnirea indicatorului "Oprire", acest marcaj poate fi întâlnit și împreună cu marcajul „STOP”, ca în exemplul din imagine. La întâlnirea acestui marcaj conducătorul de vehicul este obligat să oprească înainte de linia orizontală continuă, indiferent dacă pe drumul prioritar circulă sau nu alte vehicule, dacă circulă vehicule pe drumul prioritar le acordă prioritate, după care își poate continua deplasarea.
Întrebare: Ce obligații aveți în situația prezentată în imagine?
Imagine: Imaginea prezintă un indicator triunghiular roșu, cu un gard negru în mijlocul său, care avertizează că se află o trecere la nivel cu calea ferată semnalizată cu bariere. Panoul adițional, dreptunghiular cu trei linii roșii oblice, una sub alta arată că trecerea este la 150 metri distanță.
Variante de răspuns:
Să nu depășiți alte vehicule
Să reduceți viteza
Să opriți la 50 m de calea ferată
Răspuns corect: Să reduceți viteza
Explicație: Vă este permis să depașiți alte vehicule la distanța de 150 de metri de trecerea la nivel cu calea ferată, deoarece depășirea este interzisă la mai puțin de 50 de metri de trecerea la nivel cu calea ferată. Indicatorul din imagine vă avertizează ca la 150 de metri urmează o trecere la nivel cu o cale ferată curentă, iar la trecerile la nivel cu calea ferată curentă aveți obligația de a reduce viteza de deplasare și să vă asigurați că din partea dreaptă sau din partea stângă nu se apropie un vehicul feroviar. Vă este permis să opriți la distanța de 150 de metri de trecerea la nivel cu calea ferată, deoarece oprirea este interzisă la mai puțin de 50 de metri de trecerea la nivel cu calea ferată.
Întrebare: Cum procedați în situația dată?
Imagine: Imaginea prezintă perspectiva unui șofer într-o intersecție nesemaforizată. Șoferul are în dreptul său indicatorul în formă de romb, galben în mijloc și cu margini albe, însoțit de un panou adițional, dreptunghiular, ce conține intersecția, îngroșând drumul care duce în stânga. În această situație, numai vehiculele care virează la stânga din această direcție au prioritate. Șoferul intenționează să vireze la stânga, deci este pe drumul prioritar. Vehiculul negru, care vine din dreapta, vrea să vireze la stânga și nu are niciun indicator. Autoturismul verde merge înainte, aflându-se pe drumul din stânga, fără indicator.
Variante de răspuns:
Acordați prioritate autoturismului din stânga
Vă continuați drumul
Acordați prioritate autoturismului din dreapta
Răspuns corect: Vă continuați drumul
Explicație: În această intersecție întâlniți indicatorul „Drum cu prioritate” însoțit de un panou adițional care indică direcția drumului cu prioritate, deci dvs. circulați pe drumul cu prioritate. Celelalte autoturisme au obligația de a va acorda prioritate de trecere. Autoturismul din dreapta vine de pe un drum fără prioritate și trebuie să acorde prioritate vehiculelor care vin de pe drumul cu prioritate, iar autoturismul care circulă din partea stângă vine de pe un drum cu prioritate, asemenea dvs., însă acesta, părăsind drumul cu prioritate, trebuie să vă acorde prioritate de dreapta, deoarece dvs. îi veniți acestuia din partea dreaptă. Prin urmare, în această situație vă continuați drumul deoarece aveți prioritate față de celelalte vehicule.
Întrebare: Indicatorul din imagine semnifică:
Imagine: Imaginea prezintă un drum urban cu un indicator triunghiular cu margini roșii, cu două săgeți negre. Prima săgeată, din stânga, este îndreptată în jos, iar cea din dreapta este îndreptată în sus. Indicatorul avertizează faptul că pe drumul respectiv circulația se face în ambele sensuri.
Variante de răspuns:
„circulație în ambele sensuri“
„circulația interzisă în ambele sensuri“
„prioritate pentru circulația din sens invers“
Răspuns corect: „circulație în ambele sensuri“
Explicație: Indicatorul din imagine se numește “Circulație în ambele sensuri”, acesta se găsește instalat la ieșirea de pe un drum public cu sens unic și are rolul de a atenționa conducătorul auto că pe sectorul de drum urmator circulația se desfășoară în ambele sensuri.
Întrebare: Cum veți proceda la întâlnirea indicatorului „Oprire“?
Imagine: Imaginea prezintă o intersecție semnalizată cu indicatorul 'STOP'.
Variante de răspuns:
Opriți în locul în care aveți vizibilitatea cea mai bună pentru a vă asigura și vă continuați deplasarea numai dacă pe drumul transversal nu circulă alt vehicul
Reduceți viteza până la limita evitării oricărui pericol, după care traversați intersecția
Reduceți viteza și pătrundeți în intersecție dacă nu circulă alt vehicul din partea dreaptă
Răspuns corect: Opriți în locul în care aveți vizibilitatea cea mai bună pentru a vă asigura și vă continuați deplasarea numai dacă pe drumul transversal nu circulă alt vehicul
Explicație: La întâlnirea indicatorului “Oprire” trebuie să opriți în locul cu vizibilitate maximă, putând trece de indicator, dar fără a depăși colțul intersecției, și stând pe loc să acordați prioritate tuturor vehiculelor care circulă pe drumul prioritar. Atenție! Oprirea este obligatorie indiferent dacă pe drumul cu prioritate circulă sau nu vehicule în acel moment.
Întrebare: Cum procedați dacă vă aflați la volanul autoturismului?
Imagine: Imaginea reprezintă o intersecție văzută de sus, în care sunt implicate trei vehicule: un autoturism roșu care vine de jos, un tramvai care vine din dreapta și un autobuz galben care vine de sus. Drumurile din stânga și din dreapta sunt semnalizate cu indicatoare triunghiulare cu margini roșii, 'Cedează trecerea'. Autoturismul dorește să vireze la stânga, tramvaiul circulă înainte, iar autobuzul circulă înainte.
Variante de răspuns:
Acordați prioritate tramvaiului
Acordați prioritate autobuzului
Acordați prioritate ambelor vehicule, fiind din serviciul de transport public de persoane
Răspuns corect: Acordați prioritate autobuzului
Explicație: În această situație vă aflați la volanul autoturismului roșu și intenționați să virați către stânga în această intersecție, dirijată prin indicatoare de reglementare de prioritate. Dumneavoastră și autobuzul circulați pe drumul cu prioritate, tramvaiul fiind obligat să vă acorde prioritate de trecere deoarece vine de pe un drum fără prioritate, întâlnind indicatorul “Cedează trecerea”. Însă dumneavoastră virând către stânga, trebuie să îi acordați autobuzului prioritate de trecere, deoarece schimbând direcția de mers către stânga pierdeți prioritatea față de acesta. Deci în această situație trebuie să îi acordați prioritate autobuzului, iar ordinea de trecere este următoarea: autobuzul, după care autoturismul roșu iar ultimul prin această intersecție va trece tramvaiul.
Întrebare: Panoul adițional semnifică:
Imagine: Imaginea prezintă o trecere la nivel cu calea ferată semnalizată cu bariere coborâte, indicat de prezența unui indicator triunghiular cu margini roșii, cu un gard negru în mijlocul indicatorului și un alt indicator, în fața primului, în formă de cruce, care alternează între alb și roșu, având două lumini în stânga și în dreapta, care sunt pornite și luminează cu roșu, pe rând, intermitent. Sub indicatorul triunghiular se află un panou adițional, cu două cercuri, unul negru în stânga și unul roșu în dreapta, similar unor semnale luminoase.
Variante de răspuns:
O trecere la nivel cu calea ferată cu bariere, prevăzută cu instalație de semnalizare luminoasă automată
Urmează un sector de drum îngustat
Prioritate pentru circulația din sens invers
Răspuns corect: O trecere la nivel cu calea ferată cu bariere, prevăzută cu instalație de semnalizare luminoasă automată
Explicație: Indicatorul din imagine se numește „Trecere la nivel cu o cale ferată cu bariere sau semibariere” și se instalează, în afara localităților la 150 m de calea ferată, iar în localități la 50 m de calea ferată și avertizează că ne apropiem de o trecere la nivel cu o cale ferată prevăzută cu bariere. Panoul adițional ne informează că trecerea la nivel este prevăzută cu instalație de semnalizare luminoasă automată. În acest caz, barierele fiind coborâte, aveți obligația de a opri înaintea barierelor. Așteptați ridicarea barierelor si semnalul cu lumină de culoare albă cu cadență lentă pentru a putea trece.
Întrebare: Semnificația indicatorului și a panoului adițional este:
Imagine: Imaginea prezintă un drum urban cu un indicator dreptunghiular alb. În interiorul acestui indicator se află indicatorul circular albastru cu margini roșii și o linie roșie oblică. Sub acesta, tot înăuntrul indicatorului alb, se află inscripția '30 min', care semnifică faptul că staționarea este interzisă pentru perioade mai mari de 30 de minute.
Variante de răspuns:
Oprirea și staționarea sunt interzise
Zonă de oprire permisă pentru cel mult 30 de minute
Zonă de staționare permisă pentru cel mult 30 de minute
Răspuns corect: Zonă de staționare permisă pentru cel mult 30 de minute
Explicație: Indicatorul se numește “Staționarea interzisă” și interzice staționarea voluntară a vehiculelor din dreptul lui până la colțul primei intersecții. Iar panoul adițional precizează pentru cât timp este permisă staționarea. Deci în această situație staționarea este permisă cel mult 30 de minute.
Întrebare: Autoturismul semnalizează intenția de a se pune în mișcare. Puteți efectua depășirea?
Imagine: Imaginea prezintă un drum rural cu un vehicul parcat pe marginea drumului, care intenționează să revină pe banda de circulație. Sensurile de mers sunt despărțite de un marcaj longitudinal discontinuu. Șoferul intenționează să depășească autoturismul.
Variante de răspuns:
Nu, deoarece a semnalizat corect
Nu, vehiculele care pleacă de pe loc au prioritate
Da, procedați regulamentar
Răspuns corect: Da, procedați regulamentar
Explicație: În situația dată autoturismul semnalizează intenția de a se pune în mișcare și este obligat să acorde prioritate tuturor vehiculelor care circulă pe drumul public. Chiar dacă autovehiculul din imagine a semnalizat corect manevra, nu înseamnă că se poate pune în mișcare, acesta nu are prioritate față de cei care circulă deja pe drumul public. Marcajul de separare a sensurilor de circulație este un marcaj discontinuu, care vă permite trecerea peste acesta, implicit permite și efectuarea depășirii. La efectuarea manevrei de depășire aveți obligația să vă asigurați că cei din fața și spatele dvs. nu au semnalizat intenția unei manevre similare, dar autovehiculul nu efectuează o manevră similară depășirii, el intenționează să se pună în mișcare de pe loc. Prin urmare, în această situație este vizibilitate buna și vă este permis să efectuați depășirea, cu asigurare și semnalizare corespunzătoare.
Întrebare: Polițistul nu permite trecerea:
Imagine: Imaginea prezintă o intersecție semaforizată cu prezența unui polițist rutier. Indicația polițistului cu brațele întinse lateral indică oprirea pentru vehiculele care vin din față și din spatele acestuia. Tramvaiul se află în fața polițistului, iar camionul și autoturismul verde nu se află în spatele sau în fața sa.
Variante de răspuns:
Tramvaiului
Camionului
Autoturismului verde
Răspuns corect: Tramvaiului
Explicație: Polițistul rutier execută un semnal cu brațele întinse orizontal, acest semnal semnifică oprire pentru toți participanții la trafic a căror direcție inițială de deplasare se intersectează cu brațele acestuia, mai exact pentru cei care circulă din fața și din spatele polițistului. În această situație direcția inițială de deplasare a tramvaiului se intersectează cu brațul stâng al polițistului și trebuie să oprească. Autoturismul verde și camionul își pot continua deplasarea. Deci în această situație polițistul rutier nu permite trecerea tramvaiului.
Întrebare: Care dintre cele trei vehicule va trece al doilea prin intersecție?
Imagine: Imaginea prezintă o intersecție nesemaforizată. Vehiculul verde care vine de sus virează la stânga și se află pe drum cu prioritate, marcat de indicatorul în formă de romb cu margini albe și interior galben. Autobuzul care vine de jos merge înainte și se află pe drum cu prioritate, marcat de acelasi indicator. Vehiculul roșu, aflat pe drumul fără prioritate, marcat de indicatorul triunghiular cu margini roșii, circulă înainte.
Variante de răspuns:
Autoturismul verde
Autoturismul roşu
Autocamionul
Răspuns corect: Autoturismul verde
Explicație: Intersecția din imagine este dirijată prin indicatoare de reglementare de prioritate. Pe drumul cu prioritate circulă autocamionul și autoturismul verde întâlnind indicatorul „Drum cu prioritate” și au prioritate față de autoturismul roșu care întâlnește indicatorul „Cedează trecerea”. Între autoturism și autocamion s-a creat o situație de egalitate, situație în care se va aplica regula priorității de dreapta. Autoturismul îi va acorda prioritate de trecere autocamionului deoarece, virând către stânga, autocamionul îi vine din partea dreaptă. Deci al doilea prin această intersecție va trece autoturismul verde.
Întrebare: Semnalul polițistului indică:
Imagine: Imaginea prezintă un polițist rutier, care își miscă brațul circular. Mișcarea circulară a brațului indică faptul că vehiculele din fața polițistului se pot deplasa, dar trebuie să mărească viteza.
Variante de răspuns:
Reduceți viteza
Măriți viteza
Mergeți cu prudență
Răspuns corect: Măriți viteza
Explicație: Semnalul adresat de polițistul rutier prin rotirea vioaie a brațului semnifică mărirea vitezei de deplasare a vehiculelor, sau grăbirea traversării drumului de către pietoni.
Întrebare: Cum trebuie să procedați la întâlnirea indicatorului?
Imagine: Imaginea prezintă perspectiva unui șofer care are în dreapta un indicator circular albastru, cu săgeți albe care formează un cerc, ce reprezintă faptul că urmează un sens giratoriu.
Variante de răspuns:
Ocoliți centrul intersecției prin stânga
Circulați cu o viteză maximă de 40 km/h
Acordați prioritate vehiculelor care circulă în interiorul intersecției
Răspuns corect: Acordați prioritate vehiculelor care circulă în interiorul intersecției
Explicație: Indicatorul de obligare din imagine se numește “Intersecție cu sens giratoriu” și vă obligă să acordați prioritate de trecere tuturor vehiculelor care circulă în interiorul intersecției. În aceste intersecții ocolirea centrului intersecției se face prin partea dreaptă, adică în sensul arătat de săgețile de pe indicator.
Întrebare: Ce semnificație are un astfel de marcaj rutier?
Imagine: Imaginea prezintă o diagramă rutieră stilizată care ilustrează o bandă de accelerare la intrarea pe o autostradă. Banda de accelerare este reprezentată printr-o zonă care se lărgește progresiv în partea stângă, permițând vehiculului să ajungă la viteza de circulație a autostrăzii înainte de a se încadra în banda principală de mers. Săgețile orientate în jos indică faptul că vehiculele din banda de accelerare trebuie să se înscrie progresiv în traficul de pe banda principală, acordând prioritate. Linia întreruptă dintre banda de accelerare și cea de circulație principală semnalează o zonă de inserție permisă. Marginea curbată din partea dreaptă sugerează finalul benzii de accelerare și încadrarea completă pe autostradă.
Variante de răspuns:
Deviere temporară a circulației
Marcaj pe o bandă de accelerare
Marcaj pentru spații interzise
Răspuns corect: Marcaj pe o bandă de accelerare
Explicație: Marcajul din imagine se găsește aplicat pe benzile de accelerare. Banda de accelerare creează posibilitatea pătrunderii pe arterele intens circulate, prevăzute cu mai multe benzi de circulaţie, ca de exemplu benzile de accelerare de pe autostradă. Aceasta creează conducătorilor de vehicule posibilitatea să efectueze schimbarea benzii de circulaţie, fără a stânjeni vehiculele care circulă pe banda respectivă. Prin urmare, atunci când doriți să intrați pe autostradă folosind banda de accelerare, trebuie să mariți viteza de deplasare, să cedați trecerea autovehiculelor care circulă pe prima bandă a autostrăzii și să nu stânjeniți în niciun fel circulația acestora.
Întrebare: Cu ce viteză veți putea rula dacă sunteți la volan?
Imagine: Imaginea prezintă intrarea în localitatea Comarnic, din perspectiva unui șofer de autoturism, semnalizată cu indicatorul circular cu margine roșie, pe care scrie cu negru 40 în mijloc, care impune limitarea vitezei la 40 km/h, aplicată doar vehiculelor cu transport de mărfuri.
Variante de răspuns:
60 km/h
50 km/h
40 km/h
Răspuns corect: 50 km/h
Explicație: Indicatorul din imagine se numește „Limitare de viteză” și are rolul de a limita viteza de deplasare la maxim 40 km/h. Panoul adițional instalat sub acesta are rolul de a preciza categoria de autovehicule la care se referă indicatorul „Limitare de viteză”. Astfel, limitarea de viteză la 40 km/h este valabilă pentru vehiculele destinate transportului de mărfuri, mai exact celor din categoria C. Autovehicul pe care îl conduceți face parte din categoria B, caz în care limitarea de viteză impusă de indicator nu vi se adresează și veți respecta limita maximă de viteză admisă pe sectorul de drum respectiv. Având în vedere că urmează să intrați într-o localitate, viteza maximă cu care puteți circula este de 50 km/h.